

**MINISTERSTVO ZDRAVOTNÍCTVA**

**Slovenskej republiky**

**Schéma** **pomoci de minimis**

na podporu rozšírenia a obnovy kapacít následnej starostlivosti a ošetrovateľskej starostlivosti uplatňovaná pri vykonávaní Plánu obnovy a odolnosti SR

**DM – 11/2022**

**PLÁN OBNOVY A ODOLNOSTI SLOVENSKEJ REPUBLIKY**

**Komponent 13: Dostupná a kvalitná dlhodobá sociálno–zdravotná starostlivosť**

**Investícia 2: Rozšírenie a obnova kapacít následnej starostlivosti a ošetrovateľskej starostlivosti**

**Bratislava, Júl 2022**

**OBSAH**

[A. PREAMBULA 3](#_Toc105164655)

[B. PRÁVNY ZÁKLAD 3](#_Toc105164656)

[C. CIEĽ pomoci 4](#_Toc105164657)

[D. poskytovateľ pomoci a vykonávateľ schémy 5](#_Toc105164658)

[E. prIjímatelia pomoci 5](#_Toc105164659)

[F. Rozsah pôsobnosti 7](#_Toc105164660)

[G. oprávnené projekty 8](#_Toc105164661)

[H. oprávnené výdavky 8](#_Toc105164662)

[I. forma pomoci 9](#_Toc105164663)

[J. Výška pomoci 9](#_Toc105164664)

[K. podmienky poskytnutia pomoci 10](#_Toc105164665)

[L. kumulácia pomoci 11](#_Toc105164666)

[M. mechanizmus poskytovania pomoci 12](#_Toc105164667)

[N. Rozpočet 14](#_Toc105164668)

[O. transparentnosť a monitorovanie 14](#_Toc105164669)

[P. Kontrola a audit 15](#_Toc105164670)

[Q. platnosť a účinnosť schémy 16](#_Toc105164671)

[R. Prílohy 17](#_Toc105164672)

# PREAMBULA

1. Schéma pomoci de minimis na podporu rozšírenia a obnovy kapacít následnej starostlivosti a ošetrovateľskej starostlivosti uplatňovanej pri vykonávaní Plánu obnovy a odolnosti SR (ďalej len „schéma“) je vypracovaná v súlade s nariadením Komisie (EÚ) č. 1407/2013 o uplatňovaní článkov 107 a 108 Zmluvy o fungovaní Európskej únie na pomoc de minimis[[1]](#footnote-1)v platnom znení.
2. Schéma upravuje postup pri poskytovaní pomoci de minimis (ďalej aj „pomoc“) formou poskytnutia prostriedkov mechanizmu na podporu obnovy a odolnosti z Plánu obnovy a odolnosti SR a zo štátneho rozpočtu.
3. Plán obnovy a odolnosti SR má pre Komponent 13: Dostupná a kvalitná dlhodobá sociálno-zdravotná starostlivosť; stanovený cieľ pripraviť Slovensko na rýchle starnutie obyvateľstva zabezpečením kvalitnej, dostupnej a komplexnej podpory ľudí s potrebou dlhodobej a paliatívnej starostlivosti. Hlavným cieľom Investície 2 v tomto komponente je prispieť k rozšíreniu a obnove siete domácej ošetrovateľskej starostlivosti. Navýšenie počtu poskytovateľov siete je krokom k naplneniu optimálnej siete domácej ošetrovateľskej starostlivosti. Investície do obnovy vybavenia poskytovateľov zdravotnej starostlivosti zvýšia kvalitu poskytovanej starostlivosti.
4. Predmetom schémy je poskytovanie pomoci de minimis za účelom podpory žiadateľov, poskytovateľov ambulantnej zdravotnej starostlivosti, ktorými sú agentúry domácej ošetrovateľskej starostlivosti (ďalej aj „ADOS“) vykonávajúce dlhodobú zdravotnú a komplexnú domácu ošetrovateľskú starostlivosť.

# PRÁVNY ZÁKLAD

Právnym základom na poskytovanie pomoci de minimis podľa tejto schémy je nasledovná legislatíva EÚ a SR a dokumenty:

1. Zmluva o fungovaní Európskej únie (konsolidované znenie)[[2]](#footnote-2) (ďalej len „Zmluva“);
2. Nariadenie Komisie (EÚ) č. 1407/2013 z 18. decembra 2013 o uplatňovaní článkov 107 a 108 Zmluvy o fungovaní Európskej únie na pomoc *de minimis* v platnom znení[[3]](#footnote-3) (ďalej len „nariadenie č. 1407/2013“);
3. Nariadenie Európskeho parlamentu a Rady (EÚ) č. 2021/241 Ú. V. EÚ z 12. februára 2021, ktorým sa zriaďuje Mechanizmus na podporu obnovy a odolnosti;
4. Vykonávacie rozhodnutie Rady (ST 10156/21; ST 10156/21 COR1; ST 10156/21 ADD 1) z 13. júla 2021 o schválení posúdenia plánu obnovy a odolnosti Slovenska;
5. Zákon č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov (ďalej aj „zákon o mechanizme“);
6. Zákon č. 357/2015 Z. z. o finančnej kontrole a audite a o zmene a doplnení niektorých zákonov (ďalej len „zákon o finančnej kontrole a audite“);
7. Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov (ďalej len „zákon o zdravotnej starostlivosti“);
8. Zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov;
9. Zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (ďalej len „zákon o poskytovateľoch zdravotnej starostlivosti“);
10. Zákon č. 358/2015 Z. z. o úprave niektorých vzťahov v oblasti štátnej pomoci   
    a minimálnej pomoci a o zmene a doplnení niektorých zákonov (zákon o štátnej pomoci)[[4]](#footnote-4) (ďalej len „zákon o štátnej pomoci“);
11. Zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“);
12. Dohoda o financovaní uzavretá v rámci Mechanizmu na podporu obnovy a odolnosti medzi Európskou komisiou a Slovenskou republikou a Operačná dohoda medzi Európskou komisiou a Slovenskou republikou[[5]](#footnote-5);
13. Plán obnovy a odolnosti Slovenskej republiky schválený uznesením vlády Slovenskej republiky č. 221 z 28. apríla 2021[[6]](#footnote-6) (ďalej aj „Plán obnovy“);
14. Systém implementácie plánu obnovy a odolnosti Slovenskej republiky (ďalej aj „Systém implementácie“)[[7]](#footnote-7).

# CIEĽ pomoci

1. Cieľom pomoci je prispieť k rozšíreniu siete subjektov poskytujúcich dlhodobú zdravotnú starostlivosť - agentúr domácej ošetrovateľskej starostlivosti a zvýšiť kvalitu ich materiálneho a technického vybavenia. Súčasný stav a počet ADOS neodráža celkovú potrebu obyvateľstva, ktoré sa snaží zabezpečiť chorým rodinným príslušníkom ošetrovateľskú starostlivosť v prirodzenom prostredí. Prostredníctvom tejto pomoci sa docieli vyššia kvalita a lepšia dostupnosť poskytovania dlhodobej zdravotnej a komplexnej ošetrovateľskej starostlivosti prostredníctvom siete ADOS.
2. Pomoc podľa schémy je zameraná na podporu poskytovateľov ambulantnej zdravotnej starostlivosti vykonávajúcich dlhodobú zdravotnú starostlivosť v zmysle zákona o zdravotnej starostlivosti v zariadeniach ambulantnej zdravotnej starostlivosti, ktorými sú agentúry domácej ošetrovateľskej starostlivosti podľa § 7 ods. 3 písm. e) zákona o poskytovateľoch zdravotnej starostlivosti.
3. Pomoc je cielená na investície pre zabezpečenie materiálneho a technického vybavenia agentúr domácej ošetrovateľskej starostlivosti, novovznikajúcich a existujúcich, ktoré pomôžu zvýšiť kvalitu poskytovanej dlhodobej zdravotnej starostlivosti.

# poskytovateľ pomoci a vykonávateľ schémy

Poskytovateľom pomoci a vykonávateľom schémy je Ministerstvo zdravotníctva Slovenskej republiky, ako vykonávateľ investície 2 Plánu obnovy a odolnosti SR pre Komponent 13 podľa § 5 zákona o mechanizme.

**Poskytovateľ pomoci** (ďalej len „poskytovateľ pomoci“ alebo „poskytovateľ“)

Ministerstvo zdravotníctva SR

Limbová 2

P.O.BOX 52

837 52 Bratislava 37

Tel.: 00421 2 593 73 111

Fax: 00421 2 547 77 983

Webové sídlo: [www.health.gov.sk](http://www.health.gov.sk)

E-mail: [planobnovy@health.gov.sk](mailto:planobnovy@health.gov.sk)

# prIjímatelia pomoci[[8]](#footnote-8)

1. Prijímateľmi pomoci (ďalej len „prijímateľ pomoci“ alebo „prijímateľ“) sú subjekty, vykonávajúce hospodársku činnosť realizáciou oprávnených projektov podľa tejto schémy, tzn. subjekty, ktoré možno považovať za podniky v zmysle článku 107 ods. 1 Zmluvy. Podľa článku 107 ods. 1 Zmluvy je podnikom každý subjekt vykonávajúci hospodársku činnosť bez ohľadu na svoje právne postavenie[[9]](#footnote-9), spôsob financovania a bez ohľadu na to, či dosahuje zisk[[10]](#footnote-10). Do momentu nadobudnutia účinnosti Zmluvy o poskytnutí prostriedkov mechanizmu na podporu obnovy a odolnosti (ďalej aj „Zmluva o PPM“) sa prijímateľ pomoci v tejto schéme označuje aj ako žiadateľ.
2. Pomoc podľa tejto schémy je možné poskytnúť podnikom vo všetkých veľkostných kategóriách, t. j. mikro, malým, stredným a veľkým podnikom. Vymedzenie pojmov týkajúcich sa veľkostných kategórií podnikov (definícia MSP) je Prílohou č. 2 tejto schémy.
3. Prijímateľmi pomoci podľa tejto schémy sú subjekty v zdravotníckom systéme – poskytovatelia ambulantnej zdravotnej starostlivosti, ktorí prevádzkujú alebo chcú prevádzkovať (zriadiť) zariadenie ambulantnej zdravotnej starostlivosti, agentúru domácej ošetrovateľskej starostlivosti v zmysle § 7 o.ds 3 písm. e) zákona o poskytovateľoch zdravotnej starostlivosti. Bližšie podmienky oprávnenosti prijímateľa pomoci, v kontexte realizácie oprávnených projektov podľa tejto schémy, budú stanovené v príslušnej výzve na predkladanie žiadostí o poskytnutie prostriedkov mechanizmu na podporu obnovy a odolnosti (ďalej aj ako „výzva“).
4. Za prijímateľa pomoci podľa tejto schémy sa považuje jediný podnik[[11]](#footnote-11). Všetky subjekty, ktoré sú kontrolované (právne alebo de facto) tým istým subjektom, by sa mali pokladať za jediný podnik.
5. Jediný podnik na účely tejto schémy zahŕňa všetky subjekty vykonávajúce hospodársku činnosť, medzi ktorými je aspoň jeden z týchto vzťahov:
6. jeden subjekt vykonávajúci hospodársku činnosť má väčšinu hlasovacích práv akcionárov alebo spoločníkov v inom subjekte vykonávajúcom hospodársku činnosť,
7. jeden subjekt vykonávajúci hospodársku činnosť má právo vymenovať alebo odvolať väčšinu členov správneho, riadiaceho alebo dozorného orgánu iného subjektu vykonávajúceho hospodársku činnosť,
8. jeden subjekt vykonávajúci hospodársku činnosť má právo dominantným spôsobom ovplyvňovať iný subjekt vykonávajúci hospodársku činnosť na základe zmluvy, ktorú s daným subjektom vykonávajúcim hospodársku činnosť uzavrel, alebo na základe ustanovenia v zakladajúcom dokumente alebo stanovách spoločnosti,
9. jeden subjekt vykonávajúci hospodársku činnosť, ktorý je akcionárom alebo spoločníkom iného subjektu vykonávajúceho hospodársku činnosť, má sám na základe zmluvy s inými akcionármi alebo spoločníkmi daného subjektu vykonávajúceho hospodársku činnosť pod kontrolou väčšinu hlasovacích práv akcionárov alebo spoločníkov v danom subjekte vykonávajúcom hospodársku činnosť.
10. Subjekty vykonávajúce hospodársku činnosť, medzi ktorými sú typy vzťahov uvedené v predchádzajúcom odseku písm. a) až d) tohto článku schémy, prostredníctvom jedného alebo viacerých iných subjektov vykonávajúcich hospodársku činnosť, sa takisto považujú za jediný podnik.
11. Prijímateľom pomoci nemôže byť podnik, voči ktorému sa nárokuje vrátenie pomoci na základe predchádzajúceho rozhodnutia Komisie, ktorým bola poskytnutá pomoc označená za nezákonnú a nezlučiteľnú s vnútorným trhom[[12]](#footnote-12).
12. Viaceré oddelené právne subjekty, ktoré majú kontrolné podiely a iné funkčné, hospodárske a organizačné prepojenie, možno na účely uplatnenia tejto schémy pokladať za subjekty tvoriace jednu hospodársku jednotku. Táto hospodárska jednotka sa potom pokladá za relevantný podnik, teda príjemcu pomoci.

# Rozsah pôsobnosti

1. Pomoc podľa schémy je zlučiteľná s vnútorným trhom v zmysle článku 107 ods. 3 Zmluvy a je oslobodená od notifikačnej povinnosti podľa článku 108 ods. 3 Zmluvy za predpokladu, že sú splnené podmienky nariadenia č. 1407/2013.
2. Táto schéma sa vzťahuje na pomoc poskytnutú **subjektom v zdravotníckom systéme –** agentúram domácej ošetrovateľskej starostlivosti, čím je automaticky vylúčené poskytnutie pomoci:
3. v prospech podnikov pôsobiacich v sektore rybolovu a akvakultúry, na ktoré sa vzťahuje nariadenie EP a Rady (EÚ) č. 1379/2013 z 11.decembra 2013 o spoločnej organizácii trhov s produktmi rybolovu a akvakultúry, ktorým sa menia nariadenia Rady (ES) č. 1184/2006 a (ES) č. 1224/2009 a zrušuje nariadenie Rady (ES) č. 104/2000,
4. podnikom pôsobiacim v oblasti prvovýroby poľnohospodárskych výrobkov,
5. podnikom pôsobiacim v sektore spracovania a marketingu poľnohospodárskych výrobkov, a to v týchto prípadoch:
6. ak je výška pomoci stanovená na základe ceny alebo množstva takýchto výrobkov kúpených od prvovýrobcov alebo výrobkov umiestnených na trhu príslušnými podnikmi,
7. ak je pomoc podmienená tým, že bude čiastočne alebo úplne postúpená prvovýrobcom,
8. podnikom vykonávajúcim cestnú nákladnú dopravu v prenájme alebo za úhradu vrátane nákupu vozidiel cestnej nákladnej dopravy.
9. Ak podnik pôsobí v sektoroch uvedených pod písm. a), b), c) alebo d), a zároveň pôsobí v jednom alebo viacerých iných sektoroch alebo vyvíja ďalšie činnosti, ktoré patria do rozsahu pôsobnosti tejto schémy, vzťahuje sa táto schéma na pomoc poskytovanú v súvislosti s týmito ďalšími sektormi alebo na tieto ďalšie činnosti za podmienky, že poskytovateľ overí a prijímateľ pomoci zabezpečí pomocou primeraných prostriedkov, ako je oddelenie činností alebo rozlíšenie nákladov (napr. analytická evidencia), aby činnosti vykonávané v sektoroch vylúčených z rozsahu pôsobnosti tejto schémy neboli podporované z pomoci de minimis poskytovanej na základe tejto schémy.
10. **V zmysle tejto schémy je tiež automaticky vylúčené poskytnutie:**
11. pomoci na činnosti súvisiace s vývozom do tretích krajín alebo členských štátov, konkrétne pomoci priamo súvisiacej s vyvážanými množstvami, na zriadenie a prevádzkovanie distribučnej siete alebo inými bežnými výdavkami súvisiacimi s vývoznou činnosťou,
12. pomoci, ktorá je podmienená uprednostňovaním používania domáceho tovaru pred dovážaným.
13. **Pomoc podľa tejto schémy môže byť poskytnutá vo všetkých regiónoch na území Slovenskej republiky.**

# oprávnené projekty

1. V rámci schémy sú oprávnenými projektmi na poskytnutie pomoci projekty predložené v rámci Plánu obnovy a odolnosti SR, Investície 2 Komponentu 13: Dostupná a kvalitná dlhodobá sociálno-zdravotná starostlivosť a realizované v zmysle stanoveného cieľa pomoci za účelom dosiahnutia kvalitnejšieho a dostupnejšieho poskytovania dlhodobej zdravotnej a ošetrovateľskej starostlivosti v zariadeniach ambulantnej zdravotnej starostlivosti, ktorými sú agentúry domácej ošetrovateľskej starostlivosti.
2. Na poskytovanie pomoci podľa tejto schémy sú oprávnené nasledovné typy aktivít:
3. materiálno - technické vybavenie nových agentúr domácej ošetrovateľskej starostlivosti,
4. materiálno – technické vybavenie existujúcich agentúr domácej ošetrovateľskej starostlivosti.
5. Bližšia špecifikácia oprávnených projektov v zmysle predmetných aktivít schémy bude stanovená vo výzve.

# oprávnené výdavky

1. Oprávnené výdavky sú výdavky, ktoré sú skutočne vynaložené počas obdobia realizácie projektu vo forme nákladov alebo výdavkov prijímateľa pomoci, za predpokladu, že boli vynaložené na oprávnený projekt vybraný na podporu v rámci Plánu obnovy a odolnosti SR a vznikli v priamej súvislosti s realizáciou aktivít podľa článku G. schémy.
2. Oprávnenými výdavkami sú investičné výdavky na hmotné a nehmotné aktíva a bežné výdavky súvisiace s materiálno – technickým vybavením ADOS. Nadobudnutý majetok musí byť nový.
3. Oprávnenými výdavkami sú výdavky spĺňajúce všetky kritériá vecnej, časovej a územnej oprávnenosti v zmysle pravidiel Systému implementácie a príslušnej výzvy, ktoré najmä:

* boli vynaložené na projekt schválený poskytovateľom pomoci v súvislosti s realizáciou oprávnených aktivít a realizované podľa podmienok výzvy, podmienok tejto schémy a podmienok Zmluvy o PPM,
* sú obstarané v súlade so všeobecne záväznými právnymi predpismi SR – v prípade tovarov, služieb a stavebných prác od tretích subjektov sú stanovené na základe výsledkov procesu verejného obstarávania realizovaného v súlade so zákonom o VO,
* sú preukázateľné originálmi dokladov u prijímateľa pomoci (účtovné doklady, výpisy z účtov a pod.) a sprievodnou dokumentáciou (cenové ponuky a pod.), v zmysle príslušnej výzvy,
* sú uvedené v schválenom rozpočte prijímateľa pomoci, ktorý tvorí prílohu Zmluvy o PPM.

1. Obdobie oprávnenosti výdavkov je stanovené na obdobie od 1. februára 2020, bližšie bude určené vo výzve. Z prostriedkov mechanizmu na podporu obnovy a odolnosti z Plánu obnovy a odolnosti SR možno financovať len také opatrenia, ktorých implementácia (s ktorou vznikajú výdavky) začala až 1. februára 2020 alebo neskôr a tieto opatrenia tvoria neoddeliteľnú súčasť investícií a reforiem obsiahnutých v Pláne obnovy a odolnosti SR.
2. Rozsah oprávnených výdavkov a rozsah neoprávnených výdavkov bude pri zachovaní podmienok tejto schémy podrobnejšie uvedený vo výzve.
3. Oprávnené výdavky je potrebné doložiť príslušnou dokumentáciou, ktorá je prehľadná, konkrétna a aktuálna.

# forma pomoci

1. Pomoc podľa schémy sa realizuje formou poskytnutia prostriedkov mechanizmu na podporu obnovy a odolnosti (ďalej aj „prostriedky mechanizmu“) a poskytnutím spolufinancovania zo štátneho rozpočtu SR na základe uzatvorenej Zmluvy o PPM.
2. Prostriedky mechanizmu sú poskytované formou predfinancovania, zálohových platieb a refundácie, prípadne kombináciou týchto systémov financovania. Konkrétne podmienky systémov financovania budú uvedené vo výzve a stanovené v Zmluve o PPM individuálne po dohode s každým prijímateľom.
3. Pri splnení všetkých podmienok stanovených v schéme pre poskytnutie pomoci ide o transparentnú formu pomoci, pri ktorej je možné vopred presne vypočítať ekvivalent hrubého grantu (z angl. *Gross Grant Equivalent – GGE*) bez potreby vykonať posúdenie rizika.

# Výška pomoci

1. Výšku pomoci predstavuje súčet jednotlivých hodnôt poskytnutých prostriedkov mechanizmu.
2. **Celková výška pomoci poskytnutá prijímateľovi pomoci ako jedinému podniku v priebehu obdobia predchádzajúcich dvoch fiškálnych rokov a počas prebiehajúceho fiškálneho roka[[13]](#footnote-13) nesmie presiahnuť 200 000 eur.** Tento strop pomoci sa uplatňuje bez ohľadu na formu, vytýčený cieľ pomoci, ako aj nezávisle od toho, či je pomoc financovaná úplne alebo čiastočne zo zdrojov EÚ.
3. Ak by sa poskytnutím pomoci podľa tejto schémy presiahol príslušný strop celkovej výšky pomoci stanovený v odseku 2 tohto článku schémy, na nijakú časť takejto novej pomoci sa táto schéma nevzťahuje, a to ani na tú jej časť, ktorá strop nepresiahla.
4. Na účely stropu celkovej výšky pomoci stanoveného v ods. 2 tohto článku sa pomoc vyjadruje ako hotovostný grant. Všetky číselné údaje sú uvedené v hrubom vyjadrení, čiže pred odpočítaním dane alebo iných poplatkov.
5. Pomoc poskytovaná na základe tejto schémy predstavuje pri splnení všetkých podmienok schémy transparentnú pomoc, tak ako je definovaná v nariadení č. 1407/2013.
6. V prípade fúzií alebo akvizícií sa pri zisťovaní toho, či prípadná nová pomoc de minimis pre tento nový alebo nadobúdajúci podnik presahuje príslušný strop, zohľadní každá pomoc de minimis poskytnutá predtým ktorémukoľvek zo spájajúcich sa podnikov. Pomoc de minimis zákonne poskytnutá pred fúziou alebo akvizíciou zostáva zákonnou.
7. V prípade rozdelenia jedného podniku na dva či viac samostatných podnikov sa pomoc de minimis poskytnutá pred rozdelením priradí tomu podniku, ktorý z nej profitoval, čo je v zásade ten podnik, ktorý preberá činnosti, na ktoré sa pomoc de minimis využila. Ak takéto priradenie nie je možné, pomoc de minimis sa priradí úmerne na základe účtovnej hodnoty vlastného kapitálu nových podnikov v deň nadobudnutia účinnosti rozdelenia podniku.

# podmienky poskytnutia pomoci

1. Podanie úplnej žiadosti o poskytnutie prostriedkov mechanizmu na podporu obnovy a odolnosti (ďalej len „ŽoPPM“) poskytovateľovi vrátane povinných príloh na základe vyhlásenej výzvy a jej schválenie zo strany poskytovateľa. Povinné prílohy žiadosti budú uvedené v príslušnej výzve.
2. Splnenie všetkých podmienok poskytnutia pomoci uvedených v schéme a vo vyhlásenej výzve.
3. Žiadateľ predloží pri podaní ŽoPPM prehľad a úplné informácie o všetkej pomoci de minimis prijatej počas predchádzajúcich dvoch fiškálnych rokov a počas prebiehajúceho fiškálneho roku, a to aj od iných poskytovateľov pomoci alebo v rámci iných schém pomoci de minimis. Ak je žiadateľ členom skupiny podnikov, ktoré s ním tvoria jediný podnik, predkladá tieto informácie aj za všetkých členov skupiny podnikov [[14]](#footnote-14).
4. Žiadateľ predloží vyhlásenie, že voči žiadateľovi ako jedinému podniku nie je nárokované vrátenie pomoci na základe predchádzajúceho rozhodnutia Komisie, ktorým bola poskytnutá pomoc označená za neoprávnenú a nezlučiteľnú s vnútorným trhom[[15]](#footnote-15). Ak je žiadateľ členom skupiny podnikov, ktoré s ním tvoria jediný podnik, predkladá toto vyhlásenie aj za všetkých členov skupiny podnikov.
5. Žiadateľ predloží k ŽoPPM aj informáciu, či na oprávnený projekt súbežne nežiada štátnu pomoc alebo pomoc de minimis aj od iných poskytovateľov pomoci alebo v rámci iných schém pomoci, pre účely posúdenia kumulácie pomoci podľa článku L. schémy. Zároveň sa zaviaže, že ak by takúto žiadosť predložil inému alebo tomu istému poskytovateľovi v čase posudzovania oprávneného projektu podľa tejto schémy alebo ak by mu bola poskytnutá pomoc de minimis od iných poskytovateľov pomoci alebo v rámci iných schém pomoci ešte pred poskytnutím pomoci podľa tejto schémy, bude o tejto skutočnosti informovať poskytovateľa.
6. Poskytovateľ overí splnenie podmienok poskytnutia prostriedkov mechanizmu v konaní o ŽoPPM na základe predložených dokumentov a/alebo pomocou overenia v príslušných verejných registroch. Konkrétny spôsob preukázania splnenia jednotlivých podmienok a spôsob ich overenia poskytovateľom bude stanovený v príslušnej výzve.
7. Poskytovateľ je podľa §13 ods. 3 zákona o štátnej pomoci pred poskytnutím pomoci povinný overiť v centrálnom registri (IS SEMP), či poskytnutím pomoci podľa tejto schémy nedôjde k prekročeniu celkovej výšky pomoci de minimis jedinému podniku stanovenej v článku J. ods. 2 tejto schémy počas obdobia, ktoré pokrýva príslušný fiškálny rok ako aj dva predchádzajúce fiškálne roky, a že sa dodržiavajú kumulačné pravidlá podľa článku L. tejto schémy.
8. Poskytovateľ uplatní nárok na vrátenie pomoci, ktorá bola použitá na iný účel, než stanovuje táto schéma[[16]](#footnote-16). V prípade preukázania, že vyššie uvedené vyhlásenia nezodpovedajú skutočnosti, bude poskytovateľ požadovať od prijímateľa pomoci finančnú kompenzáciu vo výške poskytnutej pomoci, ku ktorej sa vyhlásenie viazalo.

# kumulácia pomoci

1. Pri zisťovaní toho, či sa dodržiavajú stropy pomoci de minimis podľa článku J. Výška pomoci tejto schémy sa zohľadňuje celková výška pomoci de minimis poskytnutá jedinému podniku v priebehu obdobia predchádzajúcich dvoch fiškálnych rokov a počas prebiehajúceho fiškálneho roka.
2. Pomoc de minimis poskytnutá podľa tejto schémy sa môže kumulovať s pomocou de minimis poskytnutou v súlade:
3. s nariadením Komisie (EÚ) č. 360/2012 z 25.apríla 2012 o uplatňovaní článkov 107 a 108 Zmluvy o fungovaní Európskej únie na pomoc de minimis v prospech podnikov poskytujúcich služby všeobecného hospodárskeho záujmu v platnom znení[[17]](#footnote-17) do výšky stropu stanoveného v uvedenom nariadení,
4. s inými predpismi o pomoci de minimis do výšky stropu stanoveného v článku J. Výška pomoci tejto schémy.
5. Pomoc de minimis sa nekumuluje so štátnou pomocou vo vzťahu k rovnakým čiastočne alebo úplne sa prekrývajúcim oprávneným výdavkom, ak by takáto kumulácia presahovala najvyššiu príslušnú intenzitu pomoci alebo výšku pomoci stanovenú v závislosti od osobitných okolností jednotlivých prípadov v nariadení alebo rozhodnutí o skupinovej výnimke prijatých Európskou komisiou. Pomoc de minimis, ktorá sa neposkytuje na konkrétne oprávnené výdavky, ani sa k nim nedá priradiť, možno kumulovať s inou štátnou pomocou poskytnutou na základe nariadenia o skupinovej výnimke alebo rozhodnutia prijatých Európskou komisiou.
6. Kumulácia pomoci je vždy viazaná na konkrétneho prijímateľa pomoci vrátane všetkých členov skupiny podnikov, ktoré s ním tvoria jediný podnik[[18]](#footnote-18).

# mechanizmus poskytovania pomoci

1. Poskytovateľ pomoci vyhlási výzvu na predloženie žiadosti o poskytnutie prostriedkov mechanizmu a zverejní ju na svojom webovom sídle [www.health.gov.sk](http://www.health.gov.sk). Súčasťou výzvy je aj táto schéma.
2. ŽoPPM je potrebné vypracovať v zmysle príslušnej výzvy a doložiť ju povinnými prílohami. Podpísaním ŽoPPM žiadateľ akceptuje podmienky schémy a výzvy a súčasne potvrdzuje správnosť údajov.
3. Žiadateľ predkladá ŽoPPM poskytovateľovi pomoci, v súlade s podmienkami stanovenými v príslušnej výzve a v tejto schéme. Podrobnosti k spôsobu doručovania sú stanovené v príslušnej výzve a jej prílohách.
4. Doručením ŽoPPM na adresu a spôsobom určeným v príslušnej výzve, začína proces posúdenia ŽoPPM[[19]](#footnote-19).
5. Na základe posúdenia ŽoPPM poskytovateľ identifikuje tie žiadosti, ktoré splnili podmienky poskytnutia prostriedkov mechanizmu na podporu obnovy a odolnosti a žiadosti, ktoré nesplnili podmienky poskytnutia prostriedkov mechanizmu na podporu obnovy a odolnosti. Zo všetkých žiadostí poskytovateľ pomoci vytvorí zoznam žiadateľov, ktorí splnili a ktorí nesplnili stanovené podmienky a zverejní obidva zoznamy na svojom webovom sídle.
6. Overenie splnenia podmienok poskytnutia prostriedkov mechanizmu na podporu obnovy a odolnosti sa vykonáva poskytovateľom overením súladu ŽoPPM s podmienkami poskytnutia prostriedkov mechanizmu na podporu obnovy a odolnosti uvedenými vo výzve, a to:

* Formálnym posúdením podmienky doručenia riadne, včas a v určenej forme;
* Kombináciou formálneho posúdenia ostatných podmienok uvedených vo výzve a odborným hodnotením kritérií hodnotenia ŽoPPM uvedených vo výzve.

1. Ak ŽoPPM nie je úplná, teda ak neumožňuje posúdiť splnenie podmienok poskytnutia prostriedkov mechanizmu na podporu obnovy a odolnosti, alebo ak neumožňuje posúdiť ŽoPPM v zmysle kritérií hodnotenia spôsobom určeným výzvou, vyzve poskytovateľ žiadateľa na doplnenie ŽoPPM. Poskytovateľ môže taktiež vyzvať žiadateľa na doplnenie aj poskytnutie vysvetlení týkajúcich sa ŽoPPM[[20]](#footnote-20).
2. Posúdenie ŽoPPM odbornými hodnotiteľmi prebieha posúdením podľa kritérií uvedených vo výzve.
3. Poskytovateľ pomoci zároveň posúdi každú ŽoPPM, či je v súlade s príslušnými podmienkami schémy.
4. Projekty sa zoradia do zoznamu na základe bodového hodnotenia od najvyššieho počtu bodov po najnižší počet bodov. Schválené budú ŽoPPM podľa poradia bodového hodnotenia do výšky disponibilnej alokácie určenej vo výzve.
5. Poskytovateľ posudzuje ŽoPPM v súlade so zákonom o mechanizme. Ak ŽoPPM spĺňa, resp. nespĺňa podmienky poskytnutia prostriedkov mechanizmu na podporu obnovy a odolnosti určených vo výzve, poskytovateľ oznámi túto skutočnosť žiadateľovi. Oznámenie o splnení podmienok poskytnutia prostriedkov mechanizmu nezakladá právny nárok na poskytnutie prostriedkov mechanizmu na podporu obnovy a odolnosti. Proti posúdeniu nesplnenia podmienok poskytnutia prostriedkov mechanizmu na podporu obnovy a odolnosti je možné podať písomné námietky do 6 pracovných dní od doručenia oznámenia o nesplnení podmienok[[21]](#footnote-21).
6. Návrh na uzavretie Zmluvy o PPM je zasielaný tým žiadateľom, ktorým bolo zaslané oznámenie o splnení podmienok poskytnutia prostriedkov mechanizmu na podporu obnovy a odolnosti a je na ich financovanie alokácia vo výzve. Ostatné ŽoPPM, ktoré splnili podmienky poskytnutia prostriedkov mechanizmu na podporu obnovy a odolnosti, ale na ich financovanie nie je dostatočná alokácia výzvy, sú zaradené do rezervného zoznamu v zmysle ustanovení výzvy.
7. S úspešnými žiadateľmi, ktorí spĺňajú podmienky výzvy, podmienky poskytnutia prostriedkov mechanizmu na podporu obnovy a odolnosti, podmienky tejto schémy a na ich financovanie je alokácie vo výzve, uzavrie poskytovateľ pomoci Zmluvu o PPM[[22]](#footnote-22).
8. Dňom nadobudnutia účinnosti Zmluvy o PPM, ktorým je kalendárny deň nasledujúci po dni jej zverejnenia v Centrálnom registri zmlúv, sa pomoc podľa tejto schémy považuje za poskytnutú a prijímateľovi pomoci vzniká nárok na vyplatenie pomoci (pri splnení podmienok stanovených Zmluvou o PPM).
9. Poskytovateľ pomoci si vyhradzuje právo, v prípade porušenia podmienok Zmluvy o PPM alebo na základe rozhodnutia príslušného kontrolného orgánu, príspevok nevyplatiť, krátiť alebo v prípade už vyplatenej sumy požadovať jeho vrátenie.
10. Podrobnejšie informácie o mechanizme poskytovania prostriedkov mechanizmu na podporu obnovy a odolnosti stanovuje príslušná výzva a jej prílohy.
11. Na poskytnutie pomoci podľa tejto schémy nie je právny nárok.

# Rozpočet

1. Maximálny objem finančných prostriedkov určených na realizáciu schémy pre roky 2022 – 2026 je v súlade s Plánom obnovy a odolnosti SR, Komponentom 13: Dostupná a kvalitná dlhodobá sociálno-zdravotná starostlivosť [[23]](#footnote-23). Sumy uvedené v Pláne obnovy a odolnosti SR predstavujú maximálnu výšku prostriedkov, ktorá môže byť schválená na projekty spolufinancované z Plánu obnovy a odolnosti SR vrátane projektov, ktoré sú v pôsobnosti tejto schémy.
2. Odhadovaný objem finančných prostriedkov na realizáciu schémy je vo výške 5,6 mil. EUR.

# transparentnosť a monitorovanie

1. Poskytovateľ pomoci zabezpečí zverejnenie úplného znenia schémy na svojom webovom sídle v zmysle článku D. tejto schémy do 10 pracovných dní odo dňa nadobudnutia platnosti a účinnosti schémy vrátane jej prípadných zmien, kde zostanú dostupné do konca platnosti a účinnosti tejto schémy.
2. Poskytovateľ pomoci zabezpečí, aby súčasťou príslušnej výzvy bola aj táto schéma, resp. odkaz na umiestnenie, kde je schéma dostupná.
3. Poskytovateľ pomoci písomne informuje prijímateľa pomoci o poskytnutí pomoci podľa tejto schémy, o výške minimálnej pomoci vyjadrenej ako ekvivalent hrubého grantu s odkazom na túto schému, s uvedením jej názvu a údaju o jej uverejnení v Obchodnom vestníku a s odkazom na nariadenie č. 1407/2013 s uvedením jeho názvu a údaju o jeho uverejnení v Úradnom vestníku Európskej únie. Uvedené sa považuje za splnené, ak je to vzájomne dohodnuté v Zmluve o PPM.
4. Poskytovateľ pomoci kontroluje dodržiavanie všetkých podmienok stanovených v tejto schéme a dodržiavanie stropu celkovej výšky pomoci podľa článku J. tejto schémy.
5. V súlade s § 13 zákona o štátnej pomoci poskytovateľ pomoci do piatich pracovných dní odo dňa poskytnutia pomoci podľa tejto schémy zaznamenáva do centrálneho registra (IS SEMP)[[24]](#footnote-24) údaje o poskytnutej pomoci de minimis podľa tejto schémy a údaje o prijímateľovi pomoci prostredníctvom elektronického formulára.
6. Poskytovateľ pomoci uchováva doklady a záznamy týkajúce sa každej poskytnutej individuálnej pomoci podľa tejto schémy počas 10 fiškálnych rokov od dátumu jej poskytnutia a záznamy týkajúce sa tejto schémy počas 10 fiškálnych rokov od dátumu, kedy sa poskytla posledná individuálna pomoc v rámci tejto schémy.

# Kontrola a audit

1. Vykonávanie finančnej kontroly, vnútorného auditu, vládneho auditu alebo auditu kontrolnými orgánmi EÚ (ďalej aj ako „kontrola a audit“) poskytnutej pomoci vychádza   
   z legislatívy EÚ (nariadenie o mechanizme a nariadenie Rady ES č. 2185/96 z 11. novembra 1996 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi) a z legislatívy SR (zákon o finančnej kontrole a audite).
2. Oprávnenými osobami na výkon kontroly a auditu sú najmä:
3. Poskytovateľ pomoci a ním poverené osoby,
4. Najvyšší kontrolný úrad SR, Úrad vládneho auditu, Certifikačný orgán a ním poverené osoby,
5. Národná implementačná a koordinačná autorita Úradu vlády SR a/alebo ňou poverené osoby,
6. Orgán auditu a ním poverené osoby,
7. Odbor centrálny kontaktný útvar pre OLAF Úradu vlády SR,
8. Splnomocnení zástupcovia Európskej komisie a Európskeho dvora audítorov,
9. Protimonopolný úrad SR,
10. Osoby prizvané vyššie uvedenými orgánmi v súlade s príslušnými právnymi predpismi SR a právnymi aktmi EÚ.
11. Poskytovateľ pomoci kontroluje dodržanie podmienok, za ktorých sa pomoc poskytla, ako aj ostatné skutočnosti, ktoré by mohli mať vplyv na správnosť a účelovosť poskytnutej pomoci. Poskytovateľ kontroluje predovšetkým hospodárnosť a účelnosť použitia poskytnutej pomoci a dodržanie podmienok Zmluvy o PPM a schémy. Za týmto účelom je poskytovateľ oprávnený vykonať kontrolu priamo u prijímateľa pomoci.
12. Ostatné subjekty zapojené do kontroly a auditu vykonávajú kontrolu a audit u prijímateľa pomoci v súlade s príslušnými všeobecne záväznými právnymi predpismi.
13. Protimonopolný úrad SR, ako koordinátor pomoci je podľa §14 ods. 2 zákona o štátnej pomoci oprávnený vykonať u poskytovateľa pomoci kontrolu poskytnutia minimálnej pomoci, a na tento účel je koordinátor pomoci oprávnený si overiť potrebné skutočnosti aj u prijímateľa pomoci. Prijímateľ pomoci a poskytovateľ pomoci sú povinní umožniť koordinátorovi pomoci vykonať takúto kontrolu.
14. V zmysle § 14 ods. 3 zákona o štátnej pomoci, ak koordinátor pomoci v priebehu vykonávania kontroly podľa predchádzajúceho odseku zistí, že minimálna pomoc sa poskytuje v rozpore s osobitnými predpismi pre minimálnu pomoc alebo so zákonom o štátnej pomoci, oznámi túto skutočnosť bezodkladne poskytovateľovi pomoci, ktorý je povinný okamžite pozastaviť ďalšie poskytovanie minimálnej pomoci a o tejto skutočnosti je povinný bezodkladne informovať koordinátora pomoci.
15. Prijímateľ pomoci je povinný umožniť vykonanie kontroly a preukázať poskytovateľovi pomoci použitie prostriedkov minimálnej pomoci a oprávnenosť vynaložených výdavkov a dodržanie podmienok poskytnutia minimálnej pomoci. Prijímateľ pomoci vytvára osobám vykonávajúcim kontrolu a audit primerané podmienky na riadne a včasné vykonanie kontroly a auditu a poskytuje im potrebnú súčinnosť a všetky vyžiadané informácie a listiny týkajúce sa realizácie projektu.
16. Prijímateľ pomoci zabezpečí prítomnosť osôb zodpovedných za realizáciu aktivít projektu a zdrží sa konania, ktoré by mohlo ohroziť začatie a riadny priebeh výkonu kontroly/ auditu.
17. Prijímateľ pomoci prijme bezodkladne opatrenia na nápravu zistených nedostatkov uvedených v správe z kontroly/ auditu v lehote stanovenej osobami oprávnenými na výkon kontroly/ auditu. Prijímateľ pomoci zašle osobám oprávneným na výkon kontroly/ auditu písomnú správu o splnení opatrení prijatých na nápravu zistených nedostatkov bezodkladne po ich splnení a taktiež o odstránení príčin ich vzniku.
18. V prípade zistenia rozporu medzi uverejnenou výzvou a touto schémou bude poskytovateľ postupovať podľa ustanovení tejto schémy.

# platnosť a účinnosť schémy

1. Schéma nadobúda platnosť a účinnosť dňom jej zverejnenia v Obchodnom vestníku. Zverejnenie schémy v Obchodnom vestníku zabezpečí poskytovateľ. Poskytovateľ zabezpečí zverejnenie schémy v úplnom znení aj na svojom webovom sídle do 10 (desať) pracovných dní po jej uverejnení v Obchodnom vestníku.
2. Zmeny v schéme je možné vykonať formou písomných dodatkov k schéme, pričom platnosť a účinnosť každého dodatku nastáva dňom zverejnenia schémy v znení dodatku v Obchodnom vestníku.
3. Zmeny v európskej legislatíve podľa článku B. schémy alebo   
   v akejkoľvek s ňou súvisiacej legislatíve týkajúce sa ustanovení schémy, budú premietnuté do schémy v priebehu šiestich mesiacov od nadobudnutia ich účinnosti.
4. **Platnosť a účinnosť schémy končí 30. júna 2026**. Do tohto termínu bude uzatvorená Zmluva o PPM a nadobudne účinnosť.
5. Ku dňu 31.10.2023 poskytovateľ pomoci prehodnotí poskytovanie pomoci podľa tejto schémy v nadväznosti na predpokladané ukončenie platnosti a účinnosti nariadenia č. 1407/2013 (t. j. 31.12.2023) v čase prípravy tejto schémy.
6. Pre zmeny týkajúce sa ustanovení schémy súvisiace s prípadnou zmenou alebo úpravou nariadenia č. 1407/2013 sa uplatní postup v zmysle ods. 2 tohto článku schémy.
7. Vyplatenie prostriedkov mechanizmu na podporu obnovy a odolnosti je možné uskutočniť do 31. decembra 2026, po predložení dokladov preukazujúcich výšku oprávnených výdavkov k žiadosti o platbu, a to na základe poskytnutej pomoci do 30. júna 2026.

# Prílohy

Príloha č. 1 - Vyhlásenie žiadateľa o minimálnu pomoc podľa nariadenia Komisie (EÚ) č. 1407/2013 z 18. decembra 2013 o uplatňovaní článkov 107 a 108 Zmluvy o fungovaní Európskej únie na pomoc de minimis v platnom znení.

Príloha č. 2 - Definícia MSP

1. Ú. v. EÚ L 352/1, 24.12.2013 [↑](#footnote-ref-1)
2. Ú. v. EÚ C 115/1, 9.5.2008 [↑](#footnote-ref-2)
3. Konsolidované znenie nariadenia Komisie (EÚ) č. 1407/2013 v platnom znení je dostupné na webovom sídle: <https://eur-lex.europa.eu/legal-content/EN/TXT/?uri=CELEX%3A02013R1407-20200727&qid=1655194644093> [↑](#footnote-ref-3)
4. <https://www.slov-lex.sk/pravne-predpisy/SK/ZZ/2015/358/20160101> [↑](#footnote-ref-4)
5. Verejne dostupné dokumenty na webovom sídle <https://www.planobnovy.sk/realizacia/dokumenty/>. [↑](#footnote-ref-5)
6. Plán obnovy a odolnosti SR je verejne dostupný na webovom sídle <https://www.planobnovy.sk/>. [↑](#footnote-ref-6)
7. Verejne dostupný dokument na webovom sídle <https://www.planobnovy.sk/realizacia/dokumenty/>. [↑](#footnote-ref-7)
8. V kontexte schémy zodpovedá pojem prijímateľ pomoci pojmu príjemca v zmysle ustanovenia § 5 ods. 2 zákona o štátnej pomoci. [↑](#footnote-ref-8)
9. Verejná alebo súkromná povaha subjektu vykonávajúceho predmetnú činnosť nemôže mať vplyv na otázku, či tento subjekt má alebo nemá postavenie podniku. [↑](#footnote-ref-9)
10. Napr. aj neziskové organizácie, neziskové organizácie poskytujúce verejnoprospešné služby, občianske združenia, združenia občanov, nadácie môžu vykonávať hospodársku (ekonomickú) činnosť, alebo realizovať aktivity, ktorých výstupom je hospodárska (ekonomická) činnosť. [↑](#footnote-ref-10)
11. Podľa článku 2 ods. 2 Nariadenia č. 1407/2013 [↑](#footnote-ref-11)
12. V zmysle ustanovenia § 7 ods. 6 písm. b) zákona o štátnej pomoci. [↑](#footnote-ref-12)
13. Trojročné obdobie sa v súvislosti s poskytovaním pomoci de minimis určuje na základe účtovného obdobia prijímateľa podľa zákona č. 431/2002 Z. z. o účtovníctve v znení neskorších predpisov (je to kalendárny rok alebo hospodársky rok podľa rozhodnutia podniku). [↑](#footnote-ref-13)
14. Informácie v zmysle tohto bodu sú súčasťou vyhlásenia žiadateľa o minimálnu pomoc, ktoré tvorí prílohu č. 1 tejto schémy. Poskytovateľ pomoci si overí, že žiadateľ patrí, resp. nepatrí do skupiny podnikov, ktoré sú považované za jediný podnik na základe verejne dostupných registrov a informácií. [↑](#footnote-ref-14)
15. Uvedenú skutočnosť si poskytovateľ pomoci overí prostredníctvom webového sídla: <https://www.antimon.gov.sk/rozhodnutia-europskej-komisie-vratenie-pomoci/?csrt=15878125185584481132>. [↑](#footnote-ref-15)
16. Na základe výsledkov vykonanej finančnej kontroly, vnútorného auditu, vládneho auditu alebo auditu kontrolnými orgánmi EÚ poskytnutej pomoci. [↑](#footnote-ref-16)
17. Konsolidované znenie nariadenia Komisie (EÚ) č. 360/2012 v platnom znení je dostupné na webovom sídle <https://eur-lex.europa.eu/eli/reg/2012/360/2020-11-03>. [↑](#footnote-ref-17)
18. Definícia jediného podniku v zmysle článku 2 ods. 2 nariadenia č. 1407/2013. [↑](#footnote-ref-18)
19. V zmysle zákona o mechanizme a Systému implementácie. [↑](#footnote-ref-19)
20. V zmysle ustanovení zákona o mechanizme, §16 ods. 3. [↑](#footnote-ref-20)
21. V zmysle ustanovení zákona o mechanizme, §17. [↑](#footnote-ref-21)
22. V zmysle ustanovení zákona o mechanizme, §14. [↑](#footnote-ref-22)
23. <https://www.planobnovy.sk/> [↑](#footnote-ref-23)
24. Centrálny register je podľa § 11 ods. 1 zákona o štátnej pomoci informačný systém verejnej správy, ktorý obsahuje údaje o poskytnutej pomoci v Slovenskej republike. Správcom agendy informačného systému je Protimonopolný úrad SR. Webové sídlo centrálneho registra: <https://www.antimon.gov.sk/centralny-register-is-semp/?csrt=15878125185584481132>. [↑](#footnote-ref-24)